Foto’s: Talle ou wapens in Namibië opgegraweDie ou vuurwapens wat in Namibië opgegrawe is. (Foto: Verskaf) Meer as ’n duisend ou geroeste vuurwapens is in Tsumeb, Namibië, opgegrawe. Dit word vermoed dat dié versteekte vuurwapens, waaronder dubbelloop-haelgewere en rewolwers, uit die Eerste Wêreldoorlog dateer. Eagle FM Namibië berig werkers van die Namibiese telekommunikasiemaatskappy Telecom Namibia het Vrydag slote by Tsumeb Gimnasium se sportveld gegrawe toe hulle op talle versteekte vuurwapens en ander artefakte afgekom het. Die ou vuurwapens wat in Namibië opgegrawe is. (Foto: Verskaf) Dit word vermoed dat die meeste van die vuurwapens die Mauser K98 8×57 is wat deur die Duitse Schutztruppe gebruik is en na bewering in Julie 1915 begrawe is. Die Schutztruppe het bestaan uit soldate uit Duitsland se destydse kolonies in Afrika. Aan die begin van die Eerste Wêreldoorlog (1914), was daar in elk van Duitsland se kolonies van hierdie troepe gestasioneer, ook in Namibië. Die ou vuurwapens wat in Namibië opgegrawe is. (Foto: Verskaf) Minstens een van die rewolwers wat gevind is, blyk ’n Reichsrevolver 10.6x25R mm uit 1879 te wees. Dit is Duitse diensrewolwers wat gedurende 1879 en 1908 deur die Duitse weermag gebruik is. Dit is ook gedurende die Eerste Wêreldoorlog gebruik. Die historiese vuurwapenvonds sal deur die Namibiese polisie hanteer word. Daar blyk ook nog vuurwapens te wees wat nog nie opgegrawe is nie. On Friday, a cache of old firearms was found buried on the sports field at Tsumeb Gymnasium in Otjikoto region.The firearms were discovered by Telecom workers while digging trenches.The cache consisted of double-barreled shotguns, revolvers, and a sword. pic.twitter.com/nYG4vBJz0S — Eagle FM Namibia (@EagleFMNam) September 10, 2022 Die ou vuurwapens wat in Namibië opgegrawe is. (Foto: Verskaf) Die ou vuurwapens wat in Namibië opgegrawe is. (Foto: Verskaf) Die ou vuurwapens wat in Namibië opgegrawe is. (Foto: Verskaf)